2003 telén a Tottenham szerette volna leszerződtetni, ám ő visszautasította az ajánlatot. Ugyanebben az évben, Gary Linekerrel együtt, nagy összeggel támogatta korábbi klubját, a Leicester Cityt, amely súlyos anyagi nehézségekkel küzdött. A 2002–03-as szezont mindössze 9 góllal zárta, amiért éles kritikákat kapott, azonban az edző, Gérard Houllier kijelentette, biztosan a csapatnál marad. A 2003–04-es idényben legnagyobb konkurenciája Milan Baroš volt a kezdőcsapatba kerülésért. Év végén 12 góllal zárt, és bekerült a 2004-es Eb-re utazó angol keretbe.